คัด 12 หุ้นTop pickมีประเด็นบวก
บล.ทรีนีตี้ จัดเต็ม 12 หุ้น Top pick มีลุ้นปรับตัวขึ้นแข็งแกร่งรับประเด็นบวกหนุน
1 มิ.ย. 2560

บล.ทรีนีตี้ ระบุในบทวิเคราะห์ (1 มิ.ย.) คาด SET Index อ่อนตัวลงในวันนี้จากการปรับตัวลงของราคาน้ำมันดิบ โดยจากการที่ล่าสุดดัชนีอยู่ในระดับกึ่งกลางจากกรอบบนและกรอบล่างของเรา เราจึงยังไม่แนะนำ Overweight หรือ Underweight หุ้นในทางใดทางหนึ่ง แนะนำให้น้ำหนัก “เป็นกลาง” กับตลาดหุ้นไทยในเวลานี้ พร้อมเลือกถือหุ้นที่น่าสนใจเป็นรายกลุ่มไป อาทิเช่น
1) กลุ่มธนาคารพาณิชย์ ซึ่งเป็นกลุ่มที่มี Valuation น่าสนใจมากที่สุด Top pick ยังคงได้แก่ SCB, TCAP, TISCO
2) กลุ่มหุ้นที่มีแนวโน้มถูกนำเข้าสู่การคำนวณดัชนี SET50 ในรอบถัดไป ที่ราคายังคง Laggard ได้แก่ BPP, JAS
3) กลุ่ม Utility ที่มีคุณสมบัติเหมาะสมกับสภาวะตลาดเวลานี้ ได้แก่ BCPG, EGCO, RATCH
4) กลุ่มบรรจุภัณฑ์และผลิตภัณฑ์ปิโตรเคมีปลายน้ำที่เริ่มเห็นการปรับตัวของ Spread ที่ดีขึ้น ได้แก่ AJ, PTL, VNT, UTP